Geygers mest kendte værk er ''[[Bueskytten (statue)|Bueskytten]]'' ([[tysk (sprog)|tysk]]: ''Bogenschütze''). Originalen fra [[1895]] er en næsten fire meter høj bueskytte, der blev støbt i bronze i [[1900]] og købt af den tyske kejser [[Wilhelm 2. af Tyskland|Wilhelm II]] til at pryde parken ved [[Sanssouci]] i [[Potsdam]]. Geyger støbte fire kopier i [[1902]]. De findes i [[Dresden]], [[Hannover]], [[Ludwigshafen]] og på [[Østerbro Stadion]] i [[København]] i aksen mod [[Østerbrogade (København)|Østerbrogade]].
 
I forbindelse med opførelsen af [[Idrætshuset]] i [[1912]] købte brygger [[Carl Jacobsen]] en af de fire kopier, og den blev opstillet på Østerbro Stadion i [[1913]] sammen med fem andre skulpturer. I [[2009]] blev de seks statuer og Idrætshuset med stakit, portpiller og porte mod pladsen [[Bygningsfredning|fredet]].<ref>{{Cite web |url=http://www.kulturarv.dk/fredede-bygninger/fredning/nye-fredninger-mv/gunnar-nu-hansens-plads-5-koebenhavns-kommune/ |title=Fredningsbeslutning hos Kulturarvsstyrelsen |access-date= 6. september 2011 |archive-date=11. november 2009 |archive-url=https://web.archive.org/web/20091111124141/http://www.kulturarv.dk/fredede-bygninger/fredning/nye-fredninger-mv/gunnar-nu-hansens-plads-5-koebenhavns-kommune/ |url-status=ok }}</ref>
Maleri